钦定古今图书集成/理学汇编/学行典/第197卷 > 温钺
## 钦定古今图书集成/理学汇编/学行典/第197卷 > 温钺

按《明外史孝义刘宪传》：“温钺，大同人。父景清，有胆力。
嘉靖三年，镇兵叛，杀巡抚张文锦。其后巡抚蔡天祐
令景清密捕首恶，戮数人，其党恨之。十三年复叛，杀
总兵李瑾，因遍索昔年为军府效命者。景清深匿不
出，遂执钺及其母王氏以去。令言景清所在，钺曰：‘尔
欲杀我父，而使我言其处，是我杀父也。如仇不可解，
则杀我舒愤足矣’。”贼不听，逼母使言，母大骂不辍。贼
怒支解以怵钺，钺大哭且骂，并被杀。事平，母子并获
旌。